तारक मेहता का उल्टा चश्मा
तारक मेहता का उल्टा चश्मा एक भारतीय हिन्दी धारावाहिक है, जिसका प्रसारण सब टीवी पर 28 जुलाई 2008 से सोमवार से शुक्रवार रात 8.30 बजे होता है। इसका निर्माण नीला असित मोदी और असित कुमार मोदी ने किया है। यह सब टीवी में सबसे अधिक देखा जाने वाला कार्यक्रम है। यह कहानी तारक मेहता के "दुनिया ने ऊन्धा चश्मा" पर आधारित है, जो एक गुजराती साप्ताहिक अखबार चित्रलेखा के लिए लिखते थे।
यह कहानी मुंबई के गोकुलधाम की है, जहाँ अलग अलग जगह, संस्कृति और परम्पराओं के लोग एक दूसरे के साथ खुशी से रहते है। सीरियल में मानवता पर और निर्दोष कॉमेडी पर जोर दिया जाता है। जेठालाल चम्पकलाल गड़ा (दिलीप जोशी) एक व्यापारी है जो बहुत देर से उठता है और इसे जलेबी फाफड़ा बहुत अच्छा लगता है। लेकिन सभी लोग इसे परेशान करते रहते हैं। घर में टपू और दया और कभी कभी साला सुन्दर। इसके अलावा कभी कभी दुकान में भी इसे परेशान होना पड़ता है। इसकी पत्नी दया जेठालाल गड़ा (दिशा वकानी) मुख्यतः कभी भी गरबा करने लगती है। टप्पू हमेशा शैतानी करनी की सोचता है और अपने शिक्षक आत्माराम भिड़े को सताता रहता है। कई बार वह भिड़े के घर के खिड़की का काँच तोड़ चुका है। आत्माराम भिड़े बच्चों को पढ़ाते हैं और काफी बचत करने के पीछे रहते हैं। जेठालाल के बापूजी चंपक लाल जयंतीलाल खिमजी गड़ा जेठालाल पर हमेशा गुस्सा करते है, और ज्ञान की बातें करते है। सोसाइटी के सभी लोग बापूजी का बहुत आदर करते है। बापूजी विचित्र डांस भी करते है।
पोपटलाल एक पत्रकार है, जो हमेशा अपने छाते के साथ ही रहता है और अपनी शादी के लिए चिंतित रहता है। इसके अलावा तारक मेहता जेठालाल के परम मित्र हैं और उसे हमेशा मुसीबतों से बचाते हैं। हंसराज हाथी को हमेशा कुछ न कुछ खाना पसंद है। वह कभी खाने पर नियंत्रण नहीं कर पाते है, जिस कारण वह मोटा हो गये लेकिन मोटापे को कम करने के हर प्रयास पर उन्हें विफलता ही मिलती है।
जेठालाल के दुकान में नट्टू काका और बाघा रहते हैं। नट्टू काका हमेशा जेठालाल को अपनी पगार बढ़ाने के लिए कहते हैं। लेकिन बेहद ईमानदार तथा कार्य के प्रति समर्पित व्यक्ति हैं। बाघा इनका भतीजा तथा गड़ा इलैक्ट्रोनिक्स में काम करने वाला तकनीशियन है। बाघा की सगाई बावरी से हो चुकी है। गड़ा इलैक्ट्रौनिक्स मे कभी कभी मदन भी दिखाई देता है।
भचाऊ से मुंबई आया कच्छी व्यापारी जिसकी गड़ा इलेक्ट्रॉनिक्स नाम की दुकान है। चम्पकलाल गड़ा का बेटा, टप्पू का पिता और दया का पति। अपनी पड़ोसन बबीता का दीवाना है। जेठालाल की पत्नी, टप्पू की मां और चंपकलाल की बहू। कहानी के वर्णक और एक लेखक जो मूलतः जयपुर से हैं। अंजलि का पति, जेठालाल का परम मित्र जो इन्हें "फायर ब्रिगेड" कहकर बुलाते हैं।  इस धारावाहिक का निर्माण मुख्यतः मुंबई में ही हुआ है। लेकिन इसके कुछ भाग गुजरात और दिल्ली में भी बनाए गए हैं। इसके अलावा विदेशों में लंदन, ब्रुसेल्स, पेरि‍स, हाँग काँग आदि जगह में भी जाकर इस का निर्माण किया गया है। शो के 1000 एपिसोड 6 नवम्बर 2012 को पूर्ण कर लिए। 2020 में 3000 एपिसोड पूरे कर लिए। आज भी यह सीरियल भारत के टॉप 5 शोज में एक रहता है।
मुख्यतः फिल्म के प्रचार के लिए इस धारावाहिक में कई बॉलीवुड कलाकार आ चुके हैं। शाहरुख खान, रोहित शेट्टी अपने फिल्म चेन्नई एक्सप्रेस के प्रचार के दौरान आए थे। जिसमें सभी गोकुलधाम वासियों को उनके घर को ले लेने का डर दिखा कर सभी को एक घर में लाया जाता है। तब उनको इस बात का पता चलता है। वहीं सलमान खान अपने फिल्म रेड्डी के प्रचार हेतु आते हैं। जिसमें वह टप्पू द्वारा उनके कार पर खरोच हेतु गोकुलधाम में आते हैं। जहाँ उन्हें देख सभी लोग मिलने लगते हैं। साथ ही रितिक रोशन, सतीश कौशिक, अमिताभ बच्चन, वरुण धवन, प्राची देसाई, अक्षय कुमार, अभिषेक बच्चन, अजय देवगन, करीना कपूर, प्रियंका चोपड़ा आदि भी आयें हैं।
हीरे के चोरी के प्रकरण में सीआईडी भी इस धारावाहिक में आ जाते हैं। जिसके बाद वे सभी लोगों के घरों की तलाशी लेते हैं और अंत में जेठालाल के सुराग देने के बाद वह प्रकरण को समाप्त कर हीरा और हीरा चोर को खोज लेते हैं। इसमें शिवाजी साटम, दयानन्द शेट्टी, आदित्य श्रीवास्तव, गौरव खन्ना और दिनेश फड्निस शामिल थे।
तारक मेहता का उल्टा चश्मा के पात्रों पर आधारित एक एनिमेटेड श्रृंखला, जिसका शीर्षक "तारक मेहता का छोटा चश्मा" है, का प्रसारण सोनी याय पर 19 अप्रैल 2021 से शुरू हुआ। यह कार्टून श्रृंखला सोमवार से शुक्रवार तक सुबह 11:30 बजे चैनल पर प्रसारित होती है।
यह सीरियल हर साल कई पुरस्कार जीतती है।